76fa30d04fd10a94f65677f2219ca73a
Τι είναι η βλεννόροια;
cyprusdermaclinic.com
2021.39
Η γονόρροια ή βλεννόρροια προκαλείται από το βακτήριο του γονόκοκκου που είναι γνωστό με την ονομασία neisseria gonorrhoeae.Πρόκειται για μια ασθένεια που μεταδίδεται με το σεξ. Ανάλογα με την επαφή, κολπική, στοματική ή πρωκτική μπορεί να προσβάλει όργανα και ιστούς των περιοχών αυτών.  

Το μικρόβιο μολύνει τόσο τους άντρες, όσο και τις γυναίκες αλλά μπορεί να μην προκαλέσει συμπτώματα. Συνήθως προσβάλλει τις υγρές και ζεστές περιοχές των βλεννογόνων, την ουρήθρα, τον τράχηλο της μήτρας, το ορθό, τον φάρυγγα, και τα μάτια (επιπεφυκότες).  

Πρόκειται για κοινή μόλυνση που αρκετές φορές μάλιστα δεν παρουσιάζει καν συμπτώματα. Η θεραπεία όμως είναι απαραίτητη προκειμένου να μην προκαλέσει σοβαρές και ανεπανόρθωτες βλάβες.



e5425d11e51408866aea0faf7455a560
Ποια τα συμπτώματα της ασθένειας;
cyprusdermaclinic.com
2021.39
Στους άνδρες τα πρώτα συμπτώματα εμφανίζονται συνήθως μεταξύ 2 ημερών και 2 εβδομάδων από την έκθεση στo γενόκοκκο και μοιάζουν με αυτά που προκαλούν τα χλαμύδια. Οι ομοφυλόφιλοι άνδρες μπορεί να μην έχουν συμπτώματα, ειδικά όταν η λοίμωξη προσβάλλει το φάρυγγα ή το ορθό.


Αν είστε άνδρας, πρώτα θα αισθανθείτε φαγούρα και τσιμπήματα στην ουρήθρα του πέους. Λίγες ώρες αργότερα η ούρηση γίνεται οδυνηρή καθώς νιώθετε πόνο και κάψιμο όταν ουρείτε. Τέλος, παρατηρείται μία γαλακτώδης έκκριση από το πέος. Καθώς η μόλυνση εξελίσσεται, ο πόνος στην ουρήθρα επιδεινώνεται και παράγονται μεγάλες ποσότητες παχύρευστων, πυωδών εκκρίσεων. Όταν έχετε στύση πονάτε.


Αναλυτικότερα τα συμπτώματα στον άνδρα είναι:


* Τσιμπήματα στην ουρήθρα του πέους, πόνος ή κάψιμο κατά τη διάρκεια της ούρησης, θολά ούρα στις περισσότερες περιπτώσεις.
* Πόνος κατά την στύση.
* Παχύρρευστη κιτρινωπή έκκριση πύου από το πέος στο 50% των περιπτώσεων .
* Φλεγμονή των όρχεων.
* Φλεγμονή του προστάτη.


Αν είστε γυναίκα, τα συμπτώματα μπορεί να είναι πολύ ήπια ή να μην εμφανιστούν καθόλου (το 60-80% των γυναικών δεν παρουσιάζει συμπτώματα).  

Όταν εμφανίζονται τα συμπτώματα, αυτό συμβαίνει σε διάστημα 1 έως 3 εβδομάδων. Η μόλυνση επηρεάζει συνήθως τον τράχηλο της μήτρας και άλλα αναπαραγωγικά όργανα, όπως και την ουρήθρα. Μπορεί να έχετε συχνουρία, έπειξη προς ούρηση (επείγουσα ανάγκη), δυσουρία, πύον στις κολπικές εκκρίσεις και κάποια φλεγμονή που μπορεί να διαπιστωθεί μόνο με τη φυσική εξέταση.  

Τα συμπτώματα είναι συχνά τόσο ήπια, που πολλές γυναίκες δε γνωρίζουν ότι έχουν μολυνθεί. Σε πολλές περιπτώσεις η μόνη ένδειξη ότι μία γυναίκα πάσχει από γονόρροια είναι η γνώση ότι κάποιος άνδρας με τον οποίο έκανε σεξ έχει εμφανίσει τη νόσο.


Ενδείξεις ή συμπτώματα της μόλυνσης στις γυναίκες είναι:


* Μόλυνση και ερεθισμός του τράχηλου της μήτρας.
* Συχνοουρία.
* Αίσθημα κνησμού (φαγούρα) και κάυσου (κάψιμο) στην περιοχή της μήτρας, συνήθως συνοδευόμενη από παχύρρευστη κιτρινωπή έως πρασινωπή έκκριση πύου.
* Ενοχλήσεις στην περιπρωκτική περιοχή.
* Αιμορραγία μεταξύ των περιόδων ωορρηξίας.


Και στα δύο φύλα η γονόρροια – βλενόρροια του ορθού προκύπτει από την πρωκτική συνουσία με μολυσμένο άτομο ή από τη μόλυνση που εξαπλώνεται από τη γεννητική περιοχή του ίδιου του ατόμου. Μπορεί να προκαλεί ενόχληση στην περιοχή του πρωκτού και έκκριση από το ορθό, αλλά σε πολλές περιπτώσεις δεν παρατηρούνται συμπτώματα.



c9db0162a7f2b0bcdc11a4b017dae6da
Ποια είναι η θεραπεία;
cyprusdermaclinic.com
2021.39
Αν πάσχετε από βλεννόρροια, είναι πολύ σημαντικό να απέχετε από το σεξ, μέχρι να θεραπευτείτε εντελώς. Οι μολύνσεις από το γονόκοκκο αντιμετωπίζονται γρήγορα με την αντιβίωση στη συντριπτική πλειοψηφία των περιπτώσεων. Η θεραπεία εκλογής είναι η πενικιλίνη σε μεγάλες δόσεις πέντε, έξι μέρες. Ο γιατρός μπορεί επίσης να σας συστήσει κάποια παυσίπονα  

Ωστόσο, υπάρχουν ορισμένα στελέχη του μικροβίου που παρουσιάζουν αντοχή σε πολλά αντιβιοτικά. Έτσι, μετά από την αρχική χορήγηση των αντιβιοτικών πρέπει να ξαναγίνεται έλεγχος γιατί μπορεί να χρειάζεται προσαρμογή της θεραπείας.  

Όταν υπάρχει ανθεκτικότητα, χορηγείται ερυθρομικίνη ή άλλα αντιβιοτικά.  

Η γενική θεραπεία για τις επιπλοκές στους άνδρες περιλαμβάνει ζεστό μπάνιο και αν έχει εκδηλωθεί επιδιδυμίτιδα, ξεκούραση, κρύες κομπρέσες και ακινησία.  

Στις γυναίκες η μόλυνση στις σάλπιγγες επιβάλλει ξεκούραση και πιθανή χειρουργική επέμβαση.


